CELEX: C2005/045/24
Language: el
Date: 2005-02-19 00:00:00
Title: Υπόθεση C-459/04: Προσφυγή της Επιτροπής των Ευρωπαϊκών Κοινοτήτων κατά του Βασιλείου της Σουηδίας, που ασκήθηκε στις 29 Οκτωβρίου 2004

19.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/12
            
         Προσφυγή της Επιτροπής των Ευρωπαϊκών Κοινοτήτων κατά του Βασιλείου της Σουηδίας, που ασκήθηκε στις 29 Οκτωβρίου 2004
   (Υπόθεση C-459/04)
   (2005/C 45/24)
   Γλώσσα διαδικασίας: η σουηδική
   Η Επιτροπή των Ευρωπαϊκών Κοινοτήτων, εκπροσωπούμενη από τους H. Kreppel και J. Enegren, με τόπο επιδόσεων στο Λουξεμβούργο, άσκησε στις 29 Οκτωβρίου 2004, ενώπιον του Δικαστηρίου των Ευρωπαϊκών Κοινοτήτων, προσφυγή κατά του Βασιλείου της Σουηδίας.
   Η Επιτροπή ζητεί από το Δικαστήριο:
   
               1.
            
            
               να αναγνωρίσει ότι το Βασίλειο της Σουηδίας, παραλείποντας να ορίσει τις αναγκαίες ικανότητες και τα αναγκαία προσόντα για τα πρόσωπα που ορίζονται για να οργανώσουν προληπτικά και προστατευτικά μέτρα σχετικά με την υγεία και την ασφάλεια, παρέβη τις υποχρεώσεις που υπέχει από το άρθρο 7, παράγραφος 8, της οδηγίας 89/391/ΕΟΚ (1) της Συμβάσεως, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία, και
            
         
               2.
            
            
               να καταδικάσει το Βασίλειο της Σουηδίας στα δικαστικά έξοδα.
            
         Ισχυρισμοί και κύρια επιχειρήματα:
   Το άρθρο 7, παράγραφος 8, της οδηγίας δεν προβλέπει την πλήρη εναρμόνιση του ορισμού των ικανοτήτων και των προσόντων των εργαζομένων που ασκούν δραστηριότητες σχετικά με προστατευτικά και προληπτικά μέτρα στα διάφορα κράτη, αλλά αφήνει περιθώριο στα κράτη μέλη να ορίζουν τις γνώσεις που απαιτούνται βάσει της διατάξεως αυτή. Οι ορισμοί που περιέχονται στις εθνικές νομοθεσίες πρέπει, ωστόσο, να υπερβαίνουν ένα κατώτατο επίπεδο προκειμένου η οδηγία να μπορέσει να εφαρμοστεί κατά ικανοποιητικό τρόπο.
   Η εθνική νομοθεσία πρέπει, ως ελάχιστη προϋπόθεση, να περιέχει αναφορά σε ένα αντικειμενικό τρόπο διαπιστώσεως του ότι το εν λόγω πρόσωπο έχει υποστεί την απαιτούμενη εκπαίδευση και ότι έχει πράγματι την αναγκαία εμπειρία και γνώση.
   Ούτε η κανονιστική πράξη ούτε οι κατευθυντήριες γραμμές της Arbetsmiljöverket περιέχουν ορισμό των ικανοτήτων και των προσόντων που πρέπει να έχουν οι εργαζόμενοι που ασκούν δραστηριότητα σχετική με το εργασιακό περιβάλλον, ο οποίος απαιτείται για ορθή μεταφορά στο εσωτερικό δίκαιο του άρθρου 7, παράγραφος 8.
   
      (1)  ΕΕ L 183, 29.6.1989, σ. 1.